ટોફેલે જણાવ્યું, કે એસએસ દ્વારા આખી રેલવે પ્રણાલી પર નવેમ્બર ૧૫ સુધી કબજો કરી લેવામાં આવ્યો હતો. એણે એમ પણ કહ્યું, કે એસએસ દ્વારા આર્મિ અધિકારીઓને સંબોધીને જલદ નિવેદનો કરવામાં આવ્યા હતા. સોદો કર્યા પછી આર્મિએ છેતરપિંડી કરી હોવાની અને ઓસ્બાનના રેલવે સ્ટેશનોનો ઉપયોગ સમયપત્રક કરતાં બે અઠવાડિયા વધારે કર્યો હોવાની ફરિયાદો, પોમોર્સ્કા સ્ટ્રીટની એસએસની ઓફિસના ટેબલ પર આવીને પડી હોવાનું કહેવામાં આવ્યું હતું. શું આર્મિને એટલો પણ હક્ક નથી, કે પોતે રેલ્વેનો પહેલો ઉપયોગ કરી શકે? તો પછી આટલા બધા લોકોને પૂર્વ કે પશ્ચિમ, કોઈ પણ દિશામાં લઈ જવા હોય તો કઈ રીતે લઈ જઈ શકાય, સાયકલ પર? શરાબ પીતાં-પીતાં ટોફેલ ઉશ્કેરાટમાં પૂછવા લાગ્યો.